Stefan Czarniecki (n. 1599 – d. 16 februarie 1665) a fost un Hatman de câmp al Coroanei și membru al șleahtei Uniunii statale polono-lituaniene. El este considerat unul dintre cei mai de succes comandanți militari și un erou național al Poloniei. El și-a adus o contribuție marcantă la luptele din timpul Răscoalei lui Hmelnițki, Primul Război Nordic și a Războiului polono-suedez (cunoscut în istoriografia poloneză și ca „Potopul”). În timpul „Potopului”, el a folosit cu succes tacticile războiului de gherilă, contribuind în mod hotărâtor la victoria polonezilor. Rolul foarte important al lui Stefan Czarniecki în istoria Poloniei este subliniat prin menționarea sa în versurile imnului național.